GiliGold/VAD_KnessetCorpus huggingface dataset:
30701: הנושא של קרנות בגופים שמקבלים מקרנות חיצוניים, כמו מוסדות להשכלה גבוהה, זה במירכאות סוג של "סוד מקצועי".
30701: אדם שהצליח להתקשר לקרן מסוימת והיא מסבסדת את ענייניו, אין שום סיבה שהמתחרה שלו, שעושה פעולה אחרת, ילך לאותו תורם.
30701: עדיין הפיקוח קיים בין רשם העמותות לבין מס הכנסה לבין הרשויות האחרות.
30701: זה פתוח לגמרי ולכן אין בעיה.
ויצמן שירי: חבר הכנסת פינס, אם יהיו פיקוח ובקרה דרך רשם העמותות, אין שום סיבה שזה לא יהיה טוב.
ויצמן שירי: אם יש לי עמותה והצלחתי להביא כסף מפלוני אלמוני, אני צריך לפרסם את המידע הזה?
ויצמן שירי: אתה בעצם רוצה שכל אחד יידע את המידע.
ויצמן שירי: משמעות פרסום כזה היא שאנשים ילכו לתורמים ויבקשו מהם.
ויצמן שירי: במצב כזה התורמים יגידו שהם לא נותנים לא לזה ולא לזה.
אופיר פינס-פז: זה אותו הדבר עם כספי מדינה.
ויצמן שירי: כספי מדינה צריך לפרסם.
אופיר פינס-פז: ולמה לא כספי תורמים?
ויצמן שירי: כי זה כסף כסף ציבורי.
אופיר פינס-פז: אנחנו מדברים על עמותה ציבורית, על גוף ציבורי.
ויצמן שירי: כשהמימון הוא ציבורי זה שונה מפילנתרופיה.
יצחק סבן: אני מבין את רצונו של חבר הכנסת פינס לחוקק את החוק, מפני שאני מבין שיש לו טענות על עמותות שמקבלות כסף ושיש בהן ניגוד אינטרסים.
יצחק סבן: הוא היה רוצה שהדבר הזה יתגלה ויתפרסם.
יצחק סבן: בסדר, אבל זה מעט מאוד.
יצחק סבן: מה שאתה עושה כרגע זה לקחת את התינוק ולשפוך אותו עם המים.
אופיר פינס-פז: זו הצעה צנועה.
יצחק סבן: מה שקורה היום הוא שאותן עמותות, שהמחזור שלהן נמוך מ-750 אלף שקל, חייבות לדווח לרשם העמותות, אחרת הן לא יוכלו לקבל אישור "ניהול תקין" וכל מיני מסמכים אחרים שנותנים להם את האפשרות להמשיך לקבל את הכספים ממשרדי הממשלה.
יצחק סבן: העמותות מדווחות כמו שצריך, על פי החוק, כמו חברות.
יצחק סבן: אתה רוצה להטיל על אותן עמותות עוד הוצאה של רואה חשבון.
אופיר פינס-פז: זו הוצאה קטנה.
יצחק סבן: זו בכלל לא הוצאה קטנה.
יצחק סבן: גם כך הן בקושי מתמודדות עם הקיום שלהן ואתה מבקש להטיל עליהן עוד הוצאה.
אופיר פינס-פז: אולי הם לוקחים את הכסף לכיס?
אופיר פינס-פז: אתם לא רוצים שיבדקו את זה.
יצחק סבן: מה שאתה מבקש זה למחוק את כל אפשרות של אותן עמותות שמנהלות תקין – שאחרת הם לא יקבלו את האישורים שהם צריכים לקבל כדי לקבל את כספי המדינה – להתקיים.
אופיר פינס-פז: אמרו שאין פיקוח של הממשלה.
יצחק סבן: בוודאי שיש פיקוח.
יצחק סבן: יש פיקוח של רשם העמותות.
יצחק סבן: רשם העמותות מקבל דוח של רואה חשבון או של מנהל חשבונות.
יצחק סבן: לעניין של ביטול סעיף (ג) – מאז שאני מכיר את עצמי אני תורם בעילום שם.
יצחק סבן: למה אתה הורס לי את האפשרות הזאת?
אופיר פינס-פז: כמה אתה תורם?
יצחק סבן: מה זה משנה לך כמה אני תורם?
אופיר פינס-פז: לא שאלתי למי, אלא כמה.
יצחק סבן: אני תורם כל הזמן בעילום שם, למה אתה הורס לי את האפשרות הזאת לתרום.
יצחק סבן: אתה גורם להרבה מאוד אנשים שלא יתרמו.
יצחק סבן: אתה גורם כך לעמותות הפסדים עצומים.
יצחק סבן: אני לא יודע אם אני אמשיך לתרום, אם לא תהיה לי אפשרות לתרום בעילום שם.
יגאל ביבי: אני חושב שלחבר הכנסת פינס יש רצון טוב וכוונות טובות, אבל הוא צריך להבין שאם החוק הזה יתקבל יהיו עוד כמה מיליונרים.
יגאל ביבי: איך הם יהיו מיליונרים?
יגאל ביבי: היום הדבר הכי יקר להשגה הוא רשימת תורמים.
יגאל ביבי: יש אנשים שהמקצוע שלהם הוא להשיג רשימה של תורמים.
יגאל ביבי: הם באים למוסד מסוים ושואלים אם הם רוצים רשימה של מיליונרים ובתמורה הם מבקשים משהו.
יגאל ביבי: היום, כל מוסד שמתרים, שומר על רשימה כזאת כבבת עינו.
יגאל ביבי: אינפורמציה כזאת שווה הרבה כסף.
יגאל ביבי: אתה אומר שיחייבו את כל העמותות לפרסם ברחוב את השמות של המיליונרים האלה.
יגאל ביבי: אם הייתי מיליונר ותורם והחוק שלך היה מתקבל, הייתי מפסיק בכלל לתרום.
ויצמן שירי: אני לא הייתי תורם גרוש.
יגאל ביבי: הייתי מפסיק לתרום, כי כבר יודעים שאני תורם ולכן אני כבר ברשימה של אלף עמותות וכל עמותה תציף אותי במכתבים.
יגאל ביבי: כך, כאילו שתלית את הכביסה שלי במרפסת של הכנסת.
יגאל ביבי: אם החוק הזה יתקבל, לא יהיו תרומות יותר.
יגאל ביבי: מדינת ישראל מקצצת 13 מיליארד מתקציבה ועוד יקצצו עוד.
יגאל ביבי: זה פוגע כמובן בכל מיני מגזרים ובקטע הזה העמותות נכנסות.
יגאל ביבי: לפי הצעת החוק הזאת בעצם יתנו בחינם כתובות של תורמים.
יגאל ביבי: אני אוכל ללכת לרשם העמותות, אשלם 75 שקלים אגרה, אקח את הרשימות של התורמים, אכניס למחשב שלי ואוכל לפרסם את השמות תמורת אחוז מסוים מהתרומות.
יגאל ביבי: התורמים האלה יקללו את הרגע שהם תרמו כסף והעמותות יינזקו.
יגאל ביבי: החוק היום קובע שאם הרשם חושד שיש משהו לא תקין, הוא יכול לבדוק, כי הכל רשום בפנקסי העמותה, אבל זה לא מפורסם לכולם.
יגאל ביבי: כשאומרים "עמותה" הקונוטציה שעולה אצל חבר הכנסת פינס היא חרדים.
ויצמן שירי: למה אתה מתחיל עם פוליטיקה?
ויצמן שירי: עד עכשיו היית ממלכתי.
ויצמן שירי: למה אתה מכניס חזיר לבית כנסת?
משה גפני: אני מכיר את אופיר פינס, הוא לא התכוון לזה.
יגאל ביבי: כשאומרים עמותות, בציבור ישר חושבים שזה הדתיים.
אופיר פינס-פז: אתה מכיר את ישיבת איתרי?
אופיר פינס-פז: אתה יודע כמה מיליונים עברו שם בכסף שחור ובכסף עלום שם ולמה הם יועדו?
ויצמן שירי: זה תפקיד של רשם העמותות לבדוק.
אופיר פינס-פז: איך הוא יכול לדעת?
אופיר פינס-פז: הרי הכל בעילום שם?
אופיר פינס-פז: זה צינור להעברת כספים לכל העולם.
יגאל ביבי: אם כמה חבר'ה ביחידה רוצים להקים אנדרטה לזכר חיילים מהיחידה שנהרגו והיא עולה 50 אלף שקל.
יגאל ביבי: לשם זה הם חייבים להקים עמותה.
יגאל ביבי: לפי ההצעה הזאת הם צריכים לשלם 800 שקל אגרה לרשם, ישלמו לעוד דברים שמחויבים לפי החוק וגם לרואה חשבון.
יגאל ביבי: מה יישאר מהכסף?
יגאל ביבי: דווקא בימים אלה, כאשר מקצצים בתקציב, ויש כמה אנשים טובים שנותנים כמה גרושים לאנשים, לא צריך לחסל את העסק הזה.
יגאל ביבי: רוב העמותות לא מתנהלות עם מחזור כספי גדול ולכן אין באפשרותן גם לשלם לרואה חשבון.
ויצמן שירי: חבר הכנסת פינס, יש הרבה מאוד אנשים שקשורים להרבה מאוד עמותות ואף אחד לא יודע מה הם נותנים.
ויצמן שירי: לפני שנבחרתי לכנסת התפרסם בעיתון מקומי שתרמתי משהו לבית חולים.
ויצמן שירי: אותו שבוע היה גיהינום מבחינתי.
ויצמן שירי: מאז אני אומר לכל מי שאני יודע שהוא תורם, שייזהר שהשם לא יתפרסם, כי במדינת ישראל אין גבול לבושה.
ויצמן שירי: יכולים להתקשר אליך בשתיים-עשרה בלילה ולהשמיע קול של תינוק בוכה ואומרים לך שאם היום בלילה לא מטיסים אותו, זה יהיה על מצפונך כי הוא עומד למות.
ויצמן שירי: צריך להטיס אותו באותו לילה ואם לא יטיסו אותו אתה לוקח על מצפונך.
ויצמן שירי: מי שיכול ורוצה נותן, אבל הוא לא רוצה שיפרסמו את שמו, כי אם הוא נותן למקרה דחוף, מאותו יום יבואו אליו עוד 200 אנשים ויגידו שיש עוד 200 ילדים שזקוקים לניתוח.
ויצמן שירי: הכוונה הטובה שהיתה לתורם הופכת מבחינתו לחוסר שקט ואז הוא בורח לגמרי מהעניין.
ויצמן שירי: אני לא מדבר על לשמור בעילום שם שמו של מישהו שתורם סכום ענק להקים דבר כלשהו ביישוב, על בסיס אידיאולוגי וכדי להוציא את העיניים.
ויצמן שירי: בשום פנים ואופן לא.
ויצמן שירי: צריך למצוא סכום כלשהו שיהיה סביר, אבל לא לפגוע בעבודה השוטפת של הגופים שעושים את עבודתם על בסיס פילנתרופיה.
ויצמן שירי: יש הרבה מאוד אנשים שלא קשורים לעמותות של חרדים, ולא של עולים ולא של שכונות או מתנחלים, שתורמים ומתרימים ועושים הרבה מאוד ולא רוצים שאף אחד יידע על זה.
ויצמן שירי: אם אני רוצה לתרום לעמותה של בית החולים סורוקה, כדי שיוכלו לקנות איזשהו מכשיר שיפתור בעיות שמיעה של תינוקות ומכשיר כזה עולה 80,000 דולר, אני לא רוצה שזה יתפרסם.
ויצמן שירי: אם מדובר בתרומות שלא כשרות, זה כבר סיפור אחר.
ויצמן שירי: אם מישהו יודע על כך, הוא צריך לפנות לרשם העמותות שיבדוק את זה והעמותה תצטרך להוכיח מאיפה הכסף.
ויצמן שירי: אם חבר הכנסת פינס יסכים להכניס את התיקון המתבקש, אני אצביע בעד, ואם לא – אני לא אוכל להסכים לכך.
אופיר פינס-פז: אני מוכן להציע שני תיקונים.
אפי אושעיה: חבר הכנסת פינס, אתה מדבר על חובת דיווח שם התורם לרשם או שזה יהיה דיווח פומבי?
ויצמן שירי: הוא רוצה שזה יהיה דיווח פומבי.
אופיר פינס-פז: בהחלט לא, רק לרשם.
משה גפני: לפי החוק הקיים יש דיווח לרשם.
אופיר פינס-פז: אני רוצה רק את זה.
שרה זילברשטיין: אז לא צריך את הצעת החוק.
אביטל שרייבר: זה כבר קיים ואין צורך לתקן את החוק.
משה גפני: לאלה שלא היו בתחילת הישיבה אני רוצה להזכיר את מהות ההצעה.
משה גפני: חבר הכנסת פינס מציע הצעה צנועה.
משה גפני: על פי החוק הקיים כל עמותה שמקבלת תקציב ממשרד ממשלתי, חייבת בפיקוח רואה חשבון וכו', כבר מהשקל הראשון.
משה גפני: כל עמותה ללא יוצא מהכלל, מהשקל הראשון, חייבת בחובת דיווח לרשם העמותות.
משה גפני: עמותה שהמחזור שלה מעל 750 אלף שקל מחויבת – גם אם היא לא מקבלת תקציב מהמדינה - בפיקוח רואה חשבון ולדווח לרשם העמותות.
משה גפני: חבר הכנסת אופיר פינס מציע שגם עמותה שאיננה מקבלת תקציב ממשרדי הממשלה, גם אם אין לה מחזור של 750 אלף שקל, תהיה מחויבת בפיקוח רואה חשבון ודיווח לרשם העמותות.
משה גפני: כולכם בוודאי יודעים כמה עולה פיקוח של רואה חשבון.
יגאל ביבי: בשביל להקים אנדרטה ב-10,000 שקל צריך לשלם לרואה חשבון 11,000 שקל?
משה גפני: הדבר הנוסף שמציע חבר הכנסת פינס הוא בקשר לתרומות בעילום שם.
משה גפני: היום, על פי החוק הקיים, צריך לדווח לרשם העמותות על תרומה בעילום שם - - -
אביטל שרייבר: זה לא מדויק.
ויצמן שירי: חבר הכנסת גפני, אפשר לדחות את ההצבעה לשבוע הבא?
משה גפני: ממש לא, אלא אם חבר הכנסת פינס יוריד את הצעת החוק.
ויצמן שירי: אין בעיה, אבל אני רוצה שיהיה לך זיכרון ל-30 מטר מכאן.
ויצמן שירי: אני צריך ללכת והעניין הזה מאוד חשוב לי, אני רוצה להתייעץ עם יועצים משפטיים ולכן אני מבקש לדחות את ההצבעה.
ויצמן שירי: אם באמת מה שעומד לנגד עיניך זה טובת הציבור וטובת העמותות, מותר לי, כחבר הוועדה, לבקש ממך לדחות את ההצבעה בשבוע ימים.
יצחק סבן: אני גם חבר הוועדה ואני מבקש לא לדחות את ההצבעה.
ויצמן שירי: אם לא, אני אבקש רוויזיה ונעשה הצבעה חוזרת.
ויצמן שירי: חבר הכנסת פינס, אם לא מסכימים לדחות את ההצבעה, אל תשנה שום דבר בהצעת החוק שלך.
משה גפני: חבר הכנסת שירי, אתה נמצא בוועדת הפנים של הכנסת.
משה גפני: עד כמה שאני זוכר, לא עשיתי אף פעם מחטף.
משה גפני: אם חבר הכנסת פינס יבקש להוריד את החוק או להתייעץ או לעשות משהו אחר, אנחנו נדון בזה.
משה גפני: הוא מציע החוק.
משה גפני: אני ידיד קרוב של חבר הכנסת פינס ואת הצעת החוק הזאת הבאתי לדיון ביוזמתי.
משה גפני: הייתי יכול בכלל לא להעלות את הצעת החוק לדיון.
משה גפני: חבר הכנסת שירי, אתה לא יכול לבקש לדחות את ההצבעה או כל דבר אחר, כי אתה לא מציע החוק.
ויצמן שירי: חבר הכנסת פינס, אני מבקש ממך שתבקש לדחות את ההצבעה.
אופיר פינס-פז: אני מוכן לדחות את ההצבעה בשבוע.
משה גפני: אל תגביל בזמן, אין דחייה לשבוע.
משה גפני: אתה רוצה לדחות?
משה גפני: אני דוחה.
אופיר פינס-פז: לכמה זמן?
ויצמן שירי: לשבוע, עד שנביא משהו מתוקן.
משה גפני: אתה אינך מציע החוק ולכן אני לא יכול להיענות לך.
ויצמן שירי: הוא ביקש דחייה לשבוע.
משה גפני: אתה הדובר שלו?
משה גפני: הוא כבר כמעט המזכ"ל שלך.
אופיר פינס-פז: אני רוצה להציע הצעת פשרה, שאם היא תהיה מוסכמת על כולם, אין צורך בדחיית ההצבעה.
אופיר פינס-פז: אני רוצה גם להזכיר שלמעט חברת הכנסת חזן, כולם כאן מהקואליציה והממשלה תומכת בהצעת החוק הזאת.
אופיר פינס-פז: סגן השר דוד אזולאי השיב להצעת החוק הזאת ואמר: הממשלה מסכימה להעביר את הצעת החוק לדיון בוועדת הפנים.
יגאל ביבי: החוק שלך הורס את כל העמותות ואת כל המסכנים.
יגאל ביבי: מי שרוצה להקים אנדרטה, לא יכול.
יגאל ביבי: מי שחולה, לא יכול להיעזר באף אחד.
יגאל ביבי: החוק הזה יחסל את כל העמותות במדינת ישראל.
אופיר פינס-פז: אני מציע הצעת פשרה – במקום הרף של ה-750 אלף שקל, שההצעה שלי אומרת לבטל כליל, אני מסכים שעמותות שהמחזור שלהן קטן – ואני מוכן למתוח את הקו באופן שרירותי – יישארו באותה מסגרת ולא יחויבו להעסיק רואה חשבון.
אופיר פינס-פז: אני מוכן לעשות פשרה – לא לבטל לאפס, אלא להגביל אולי למחזור של 200 אלף או סכום כלשהו אחר.
שרה זילברשטיין: אצל הרשם עד 300 אלף לא משלמים אגרה.
אופיר פינס-פז: גברתי, אני לא סומך עלייך.
אופיר פינס-פז: אני מצטער לומר לך את זה.
משה גפני: היא מייצגת את "המגזר השלישי".
אופיר פינס-פז: יש לי בך חוסר אמון מוחלט.
אופיר פינס-פז: חוסר אמון מוחלט.
אופיר פינס-פז: תדעי לך את זה ואני מתכוון לטפל במגזר.
שרה זילברשטיין: אדוני, אתה לא מכיר את המגזר.
אופיר פינס-פז: אני הולך לטפל במגזר.
שרה זילברשטיין: אתה לא יודע בכלל את מי אני מייצגת.
אופיר פינס-פז: אני אטפל בזה.
אופיר פינס-פז: אני לוקח על עצמי את העניין.
משה גפני: אופיר, אני לא מוכן לאפשר את זה.
שרה זילברשטיין: - -
משה גפני: גברת זילברשטיין, מי שמייצג כאן את הוועדה זה אני ואני נותן אמון מלא - - -
אופיר פינס-פז: אני רוצה שתדעי את זה, אין לי שום אמון בך.
משה גפני: אני נותן אמון מלא בכם ובנציגי "המגזר השלישי" - - -
אופיר פינס-פז: אני הולך לבדוק את המגזר הזה מלמעלה עד למטה.
אופיר פינס-פז: כל ההצעות שלכם הן בעיניי הצעות שגובלות בחוסר מינהל תקין - - -
אופיר פינס-פז: שיהיה ברור – חוסר מינהל תקין.
יגאל ביבי: למה אתה משמיץ?
שרה זילברשטיין: אדוני, ניסחנו את קוד האתיקה עם פרופ' אסא כשר, עשינו אמנה עם הכנסת, הבאנו את קוד האתיקה ואת הסטנדרטים, דבר שאף אחד אחר לא עשה.
אופיר פינס-פז: אני אומר לך שמי שרוצה תרומות בעילום שם, לא בעד מינהל תקין.
אופיר פינס-פז: אין לי אמון בך.
יגאל ביבי: אופיר, הם לא חרדים, אל תשמיץ אותם.
אופיר פינס-פז: אני לא משמיץ.
אופיר פינס-פז: אמרתי שאין לי בה אמון.
יצחק סבן: אם זאת לא השמצה, מה זאת השמצה?
משה גפני: אני לא מאפשר לך להמשיך.
אופיר פינס-פז: דרך אגב, גם בך אין לי אמון.
אופיר פינס-פז: שלא תטעה, אתה לא מופלה לרעה.
משה גפני: רבותי, אני לא מקבל לחלוטין את מה שאמר חבר הכנסת אופיר פינס.
משה גפני: המגזר השלישי עושים את מלאכתם נאמנה.
משה גפני: חבר הכנסת פינס, אתה איש בכיר בכנסת, יושב ראש ועדה, ואתה לא יכול להטיח האשמות ללא בדיקה.
אופיר פינס-פז: אני לא יכול להסכים שהכנסת תגבה שיטת עבודה שלפיה מועברים כספים בדרך לא ישרה.
משה גפני: שיטת עבודה מצוינת.
אופיר פינס-פז: דרך אגב, הרבה מאוד כספים שחורים.
נעמי חזן: אדוני, מדובר פה על הכנסת אורחים.
נעמי חזן: צריך שיהיו כמה ערכים בסיסיים.
משה גפני: חבר הכנסת פינס, אני לא מבין את ההתנהגות הזאת.
משה גפני: אני לא אביא היום את הצעת החוק להצבעה.
משה גפני: אני מבקש ממך שתתנצל בפניהם.
אופיר פינס-פז: על זה שאין לי אמון בה?
אביטל שרייבר: אני רוצה להעיר שהמשרד שלנו נמצא בקשר הדוק עם "המגזר השלישי" והם עשו הרבה דברים חשובים למען העמותות, הם ניסחו קוד אתיקה והביאו את העמותות למצב שלא היה בעבר.
משה גפני: חבר הכנסת פריצקי, אנחנו יושבים עם "המגזר השלישי" בוועדת המשנה בראשותך.
יוסף יצחק פריצקי: אני חושב שבכלל לדבר בהכללות זה לא לעניין.
יוסף יצחק פריצקי: יש ביניהם רבים מאוד שעושים עבודה טובה .
משה גפני: חבר הכנסת פינס מדבר על "המגזר השלישי".
יוסף יצחק פריצקי: הם עושים עבודה טובה, ראויה ונכונה, כמו שצריך לעשות אותה.
יוסף יצחק פריצקי: כיבדנו אותם כאן בכנסת ועשינו להם יום מיוחד.
יוסף יצחק פריצקי: יש בין העמותות כמה כאלה שמנצלים לרעה את מעמדם כעמותה – כולם יודעים את זה מצוין – ואת הדבר הזה צריך להפקיע.
יוסף יצחק פריצקי: לא צריך לדבר כאן בהכללות.
יוסף יצחק פריצקי: יש כאן הצעת חוק וצריך להתחיל לדון בה לגופה.
נעמי חזן: אני רוצה להעיר לסדר.
נעמי חזן: קרה כאן אירוע קצת לא נעים ואני חושבת שחבר הכנסת אופיר פינס, אם אני קוראת נכון את שפת הגוף שלו, אולי ימשוך מהפרוטוקול את הדברים שנאמרו, כדי שהדיון בפעם הבאה יהיה ענייני.
אופיר פינס-פז: אם הגברת שמייצגת את "המגזר השלישי" - - -
משה גפני: גברת שרה זילברשטיין, שעושה מלאכתה נאמנה.
אופיר פינס-פז: אני לא מחלק ציונים.
משה גפני: אני מחלק.
משה גפני: תשאל את רשם העמותות, תשאל את חברי הוועדה בראשותו של פריצקי.
משה גפני: תשאל לפני שאתה מטיח האשמות.
משה גפני: היא עושה את מלאכתה נאמנה.
אופיר פינס-פז: אני מוכן לחזור מהדברים שאני אמרתי אם הגברת זילברשטיין נפגעה ממני אישית.
אופיר פינס-פז: אני רוצה שהגברת זילברשטיין תדע שגם אני נפגעתי ממנה אישית, כי היא פסלה באופן גורף את הצעת החוק שלי.
יוסף יצחק פריצקי: זכותה.
יצחק סבן: היא צריכה להגיד "אמן" אחריך?
אופיר פינס-פז: הצעתי הצעת חוק שלפי דעתי משפרת את המינהל התקין של העמותות בישראל.
יצחק סבן: לא נכון בכלל.
יגאל ביבי: לא יהיו יותר תורמים.
יוסף יצחק פריצקי: בפנקס העמותה צריך לרשום את שמות התורמים.
אביטל שרייבר: זה קיים היום.
יגאל ביבי: העמותה חייבת לרשום את שמות התורמים בפנקס העמותה והרשם יכול לראות את זה.
יגאל ביבי: חבר הכנסת פינס רוצה שזה יהיה פומבי.
משה גפני: ועדת הפנים של הכנסת – אם מישהו מחברי הוועדה רוצה להתנגד שיתנגד – מביעה אמון מלא בנציגי "המגזר השלישי", אשר בראשו עומדת גברת שרה זילברשטיין, שעושה את מלאכתה נאמנה.
משה גפני: היא צריכה לייצג את "המגזר השלישי".
משה גפני: בכל חברה מתורבתת ומסודרת יש גופים וולונטריים בכל תחומי החיים.
משה גפני: יש עמותות שאני בכלל לא מסכים עם הפעילות שלהם, כי זה בניגוד להשקפת עולמי, אבל כל אחד עושה את מלאכתו.
משה גפני: היא מייצגת אותם והיא מתנגדת להצעת החוק הזאת.
משה גפני: אם היא לא יכולה להתנגד ולהביע את דעתה, גם אחרים לא יוכלו לבוא לוועדות ולהביע את עמדתם.
משה גפני: זו עמדתה, היא אומרת את זה גלוי וחד משמעי.
משה גפני: יש חברי כנסת שמסכימים איתה.
משה גפני: אני לא אקיים הצבעה על הצעת החוק הזאת.
משה גפני: אני אקיים דיון נוסף בעניין ואני מבקש שרשם העמותות יגיע לדיון הבא.
משה גפני: אני רוצה שרשם העמותות גם ידווח לוועדה על פעילות רשם העמותות.
משה גפני: אנחנו ועדה פרלמנטרית שמפקחת גם על רשם העמותות.
משה גפני: - - - - - -
משה גפני: על סדר-היום: הצעת חוק לתיקון פקודת המועצות המקומיות (מועצה ממונה ראשונה), התשס"א-2000, של קבוצת חברי הכנסת ובראשם חברת-הכנסת יהודית נאות.
יהודית נאות: הצעת החוק מורכבת משני חלקים.
יהודית נאות: החלק הראשון מדבר על הרכב המועצה המקומית, כאשר סעיף 1 בהצעת החוק מבקש לקבוע שבמועצה הראשונה שמתמנית ביישוב אחרי שמכוננים מועצה מקומית, לפחות מחצית מהחברים יהיו תושבי תחום המועצה במשך כל תקופת כהונתה, שעומדים בכל תנאי הכשירות להיבחר לחברי מועצה, כאשר הרעיון מאחורי הצעת החוק היה שמועצה ממונה נועדה למסד את אורחות החיים במקום היישוב הזה וראוי להכשיר את בני המקום להיות חברי מועצה.
יהודית נאות: למה זה לא טוב, תיכף תשמעו את אלו המתנגדים לחוק ממשרד הפנים.
יהודית נאות: אבל הרעיון הבסיסי היה להכשיר מבני המקום אנשים שבעתיד יהיו כשירים לכהן כחברי מועצה במקום המסוים.
יהודית נאות: הדבר הנוסף שביקשתי לתקן בחוק זה להגביל את משך הכהונה של המועצה הממונה ולהעמיד אותו על לא יותר מחמש שנים.
משה גפני: כמו המועצות האזוריות.
משה גפני: לגבי הסעיף הראשון, איזו הגינות זאת?
משה גפני: נניח ששר הפנים הוא איש מפלגה מסויימת והוא ממנה את חברי המועצה הממונה.
משה גפני: זאת סמכותו על פי החוק.
משה גפני: ברגע שאת אומרת לו בחוק שמחצית מחברי המועצה הממונה יהיו תושבי המקום שכשירים להיבחר כחברי מועצה, הוא ימנה אנשים מהמפלגה שלו או קרובים להשקפת העולם של המפלגה שלו ואת נותנת לו את היכולת לקדם מפלגות אחרות בהתמודדות כשתהיינה בחירות מכיוון שהם כבר נמצאים במועצה.
יהודית נאות: אני מסכימה שאתה נותן להם קדימות.
יהודית נאות: אותו דבר יחול על יושב-ראש המועצה הממונה.
יהודית נאות: נניח ששר הפנים מאוד רוצה, ובכל זאת אנחנו נאמר לו שהוא לא יכול למנות אנשים ממפלגתו כי כל מועמד לכהן במועצה הממונה יצטרך להצהיר שאין לו זיקה פוליטית לשר הממנה.
יהודית נאות: מבקר המדינה העיר באחד מהדו"חות שלו ומזה כל הצעת החוק נולדה, שהנטייה של שרי הפנים לדורותיהם ממפלגות שונות היה למנות ראשי מועצה ממפלגתם.
יהודית נאות: זה ג'וב נהדר.
יהודית נאות: זה שכר לא רע, כפי שאנחנו יודעים.
יהודית נאות: לכן, לפי הנהלים של משרד הפנים, שהוצאו בעקבות דו"ח מבקר המדינה, חייב מועמד להיות יושב-ראש מועצה ממונה להצהיר שאין לו זיקה פוליטית לשר הממונה, בדיוק כמו ועדת רביבי למינויים של דירקטורים בחברות ובכל הגופים הציבוריים.
יהודית נאות: זה נכון מה שאתה אומר, שר הפנים ימנה חברי מועצה ממפלגתו שימצא באותו ישוב.
יהודית נאות: אבל אם נחייב כל מועמד מבני המקום להצהיר שאין לו זיקה פוליטית לשר, בדיוק כמו דירקטורים בחברות, בכך אנחנו יכולים לפתור את הסוגיה.
יהודית נאות: יש לי קושי לפתור את הסוגיה שלממונים אנחנו נותנים עדיפות בהתמודדות הבאה בבחירות האמיתיות למועצה.
יהודית נאות: נתתי להם בעצם קדימות, יתרון יחסי.
משה גפני: איך את מתמודדת עם זה?
משה גפני: אני דווקא חושב שהצעת החוק היא נכונה, אבל איך פותרים את הבעיה?
יהודית נאות: אין לי קושי להתמודד עם היתרון היחסי הזה שנתנו להם.
יהודית נאות: נניח שאת הזיקה הפוליטית אפשר לנטרל.
משה גפני: אבל הזיקה הפוליטית פה היא משמעותית.
משה גפני: מועצה ממונה זו זיקה פוליטית.
משה גפני: שרי הפנים לדורותיהם עשו עם מועצות ממונות מה שהם רצו.
יהודית נאות: יש ועדת סינון של משרד הפנים.
יהודית נאות: בעקבות דו"ח מבקר המדינה הוקמה ועדת סינון למועמדים ליושב-ראש מועצה ממונה.
יהודית נאות: הסינון הוא בזה שעל המועמד להיות בעל ניסיון מוניציפאלי או ניהולי של ארבע שנים לפחות או בעל ניסיון של ארבע שנים לפחות במשרדי ממשלה או בעל השכלה אקדמית בתחומים בעלי זיקה לתחום המוניציפאלי.
יהודית נאות: וכמו כן יקבע נוהל עבודה לפיו חייב כל מועמד לתת הצהרה בדבר קיומה או היעדרה של זיקה אישית או פוליטית לשר.
יהודית נאות: אתם שמים מועצה ממונה כדי להתחיל חיים דמוקרטיים ביישוב.
יהודית נאות: אז תכשירו מבני היישוב.
יהודית נאות: זה הרעיון.
משה גפני: מה העמדה של משרד הפנים?
חנה זיכל: כל הרעיון של מועצה ממונה הוא בעיקרון לא דמוקרטי.
חנה זיכל: הרעיון הוא שתבוא מועצה מלמעלה שאמורה להיות מקצועית.
חנה זיכל: עד כמה שאני יודעת הדברים האלה כן השתנו לאחרונה.
חנה זיכל: אפשר לעשות מחקר ולבדוק את זה.
חנה זיכל: אלה אנשים עם ניסיון מוניציפאלי, הם לא הצהירו שהם בלי זיקה פוליטית, אבל בעיקרון הרעיון הוא שאלה יהיו אנשי מקצוע שמנותקים מהמקום עצמו ובמכוון.
חנה זיכל: הם נטולי אינטרסים מקומיים לפחות.
משה גפני: ראשי המועצות.
חנה זיכל: לא רק ראשי המועצות, גם חברי המועצה.
חנה זיכל: או שתגיד: אין טעם במועצה ממונה, תעשה מיד בחירות מתושבי המקום ואפשר לעשות אותם בדרך אחרת.
חנה זיכל: אנחנו לא מדברים על זה.
חנה זיכל: זו לא בעיה.
חנה זיכל: יש הרבה אפשרויות.
יהודית נאות: כל מה שצריך חשב מלווה בהתחלה.
חנה זיכל: אפשר לעשות חשבים מלווים.
חנה זיכל: זה עוד מינוי.
חנה זיכל: אבל בסך הכל הרעיון הוא שתהיה מועצה ממונה שהיא גוף מקצועי, מנותק מהאינטרסים המקומיים, בשביל לבסס תשתית ניהולית מקצועית של המקום.
חנה זיכל: בנוסף ישנו הנושא שאתה נותן יתרון, ואני לא רואה איך מתגברים על זה.
חנה זיכל: בפועל, מה שיקרה זה שימשיכו אותם המינויים הפוליטיים ממילא.
משה גפני: חנה זיכל: עוד יותר גרוע.
משה גפני: יש להם יתרון ולא יעזור מה שהם יצהירו.
משה גפני: הרי ההצהרות האלה הן בדיחה.
משה גפני: תקחי את המועצות הדתיות.
משה גפני: המועצות הדתיות הן בעצם מועצות ממונות.
משה גפני: הרי אין בחירות למועצה הדתית.
יהודית נאות: אין בחירות במועצה דתית בעיר גדולה?
משה גפני: אין בחירות למועצה דתית, יש מינויים.
משה גפני: 45% זה הרשות המקומית, 45% זה השר ו-10% זו הרבנות הראשית.
משה גפני: אני מדבר על 45% של השר, שזו בעצם מועצה ממונה במקרה הזה.
משה גפני: במועצות הדתיות השר ממנה את אנשי מפלגתו נקודה.
משה גפני: אם הוא, למשל, שר ממפלגה ספרדית, הוא מחפש אשכנזי תורן אבל שקשור לש"ס.
יהודית נאות: למה בכל זאת יש רלבנטיות להצעה למרות היתרון היחסי?
יהודית נאות: אני מסכימה שיש בעיה עם היתרון שאני מקנה, יתרון שאני נותנת לאלה שמונו.
יהודית נאות: אבל זה גם יכול להיות חסרון.
יהודית נאות: אם הוא לא יתפקד טוב גם לא יבחרו בו.
יהודית נאות: מעט מאוד מועצות ממונות הוקמו ביישובים שבהם לשרי הפנים יש פרנסי ציבור.
יהודית נאות: רוב המועצות הממונות האלה הן ביישובים ערביים או דרוזיים.
יהודית נאות: מפריע לי שלעיתים הממונים לא יודעים את השפה אפילו של תושבי המקום.
משה גפני: יש שלושה סוגים מרכזיים של מועצות ממונות ביישובים חדשים.
משה גפני: יש כמובן את היישובים הערבים, שהנושא הזה תמיד נמצא בכותרות, או שזה ישוב חדש או שזה ישוב שלא מתפקד וכו'.
יהודית נאות: זה ועדה קרואה.
יהודית נאות: זה סיפור אחר.
משה גפני: זה תמיד נמצא בכותרות.
משה גפני: בואי נוריד את זה מסדר היום.
משה גפני: אם אלה היו המקרים הייתי תומך בהצעת החוק בלי שום בעיות.
משה גפני: לא אלה המקרים.
משה גפני: המקרים הם שני סוגים: ישובים מעורבים.
משה גפני: זאת אומרת חילוניים, דתיים וכו', שפה אני לא יודע אם את צריכה להסכים להצעת החוק שלך, אבל יש משהו שאני לא מסכים וזה שביישובים החרדים החדשים: אלעד, בית"ר, מודיעין עילית, שרי הפנים לדורותיהם נתנו יתרון.
יהודית נאות: לפי החוק היום אלה לא אנשים מבני המקום.
מרים פרנקל-שור: אין חיוב שהם יהיו מאנשי המקום, הם יכולים להיות מבני המקום.
יהודית נאות: ואז הם מינו מבני המקום, את אלה שהם רצו לתת להם יתרון יחסי.
יהודית נאות: אם הם כל כך מתנגדים, למה אין איסור?
יהודית נאות: אי-אפשר ברצותו יעשה, ברצותו לא יעשה.
חנה זיכל: את רוצה שנעשה איסור חוץ מאשר במקרים מיוחדים.
חנה זיכל: אין לנו התנגדות לכך.
יהודית נאות: הכל אצלכם מקרים מיוחדים.
יהודית נאות: אם אסור לתת יתרון יחסי, איך את מתירה את זה במקרים מסויימים?
יהודית נאות: זו הבעיה שלי.
יהודית נאות: אני מודה שיש הקנייה של יתרון יחסי, אבל אם זה הטיעון המרכזי של משרד הפנים לא לתת יתרון לבני המקום שהם ממנים אותם לוועדה ממונה, למה מרשים לא לעשות את זה כשמתחשק לו?
משה גפני: אז יש בג"צים.
משה גפני: פה את מחייבת אותו לשים מבני המקום.
חנה זיכל: זה לא רק שיקולים פוליטיים, זה גם שיקולים מקומיים.
משה גפני: יש פה הצעה של חבר-הכנסת אופיר פינס, שעברה פה בוועדה לפיה לא יוכל להתמנות ראש רשות מי ששימש יושב-ראש או חבר ועדה במועצה ממונה כדי לא לתת את היתרון הזה.
משה גפני: משרד הפנים תמך בזה?
חנה זיכל: לדעתי כן.
גלית לביא: זה יכול יותר לשרת את המטרה.
חנה זיכל: יש הגבלת זמן?
חנה זיכל: לעולם הוא לא יוכל להתמנות?
משה גפני: משך התקופה הכהונה הקודמת לבחירות באותה רשות מקומית.
יהודית נאות: גם אם הוא עבר מקום מגורים.
משה גפני: מקום המגורים לא משחק תפקיד.
משה גפני: אין בינתיים הגדרה של מקום מגורים.
משה גפני: אני מציע לך לשקול את העניין.
יהודית נאות: אני שוקלת.
יהודית נאות: לא יכול להיות שוועדה תוציא שתי הצעות חוק שהן סותרות זו את זו.
משה גפני: מה שלא תחליטי בחוק שלך, החוק הזה לא סותר.
משה גפני: החוק הזה מדבר רק על יושב-ראש.
יהודית נאות: בעצם הוא לא סותר.
יהודית נאות: הנימוק שלי יצטרך להשתנות.
יהודית נאות: אני רציתי להכשיר אנשים.
יהודית נאות: אבל נגיד שבתקופת המועצה המכוננת אנחנו מחייבים שליש מבני המקום, אני לא התכוונתי ל-51, שליש מבני המקום, והסיפור הוא על מנת שלמועצה הזאת יהיו גם שורשים במקום, היא גם תבין את צרכי המקום בין אם זה דתי, בין אם זה חילוני ובין אם זה ערבי.
יהודית נאות: ואז אנחנו מטילים עליהם את החובה שיש בהצעה של חבר-הכנסת אופיר פינס האומרת: רבותי, הסכמתם להיות במועצה הממונה הראשונה, בקדנציה הבאה אתם לא יכולים להיבחר.
משה גפני: רק היושב-ראש.
משה גפני: מפני שזה לא לעניין.
משה גפני: זה בדיוק מהנימוק שאת אומרת בחוק שלך.
יהודית נאות: אבל אז אני נותנת יתרון יחסי.
חנה זיכל: אבל מנעת מתושבי המקום את כל הזכויות.
משה גפני: צריך ללכת פה בשביל הזהב.
משה גפני: בואי נעשה סדר בדברים.
משה גפני: יש פה חוקים שלכאורה יכולים להיות סותרים זה את זה.
משה גפני: אני מסכים אתך שצריך להכשיר אנשים מבני המקום.
משה גפני: הם תושבי המקום והם צריכים להיות בהנהגה, הם צריכים להיות במועצה הממונה.
משה גפני: אם היינו מדברים על מלאכים, זה היה טוב.
משה גפני: זאת אומרת אנשים שהם נטולי כל נגיעה פוליטית, ואז זה היה הטוב ביותר.